kardosdrur/scandi-wiki huggingface dataset:
Australian Open 1971

Australian Open 1971 var en tennisturnering, der blev spillet udendørs på græsbaner på White City Tennis Club i Sydney, Australien i perioden 8. - 14. januar 1971. Det var den 59. udgave af de australske tennismesterskaber og den tredje udgave af mesterskaberne under navnet Australian Open, og det var den første grand slam-turnering i 1971.

For første gang i Australian Open blev der anvendt tiebreak-afgørelser. Systemet blev anvendt i de fire første sæt i femsætskampe og de to første sæt i tresætskampe ved stillingen 6-6. Sydney var for første gang værtsby for andet år i træk, men det var sidste gang, at turneringen blev spillet i Sydney, eftersom den året efter permanent blev placeret i Melbourne.

Herresinglemesterskabet blev vundet af Ken Rosewall, der vandt mesterskabet for tredje gang, og som blev den første spiller i den åbne æra, der vandt en grand slam-titel i herresingle uden at tabe et eneste sæt undervejs. I finalen besejrede han Arthur Ashe med 6-1, 7-5, 6-3. I damesingleturneringen vandt Margaret Court sin 10. og næstsidste australske damesingletitel ved at vinde finalen med 2-6, 7-6(0), 7-5 over Evonne Goolagong, som var i sin første grand slam-finale i damesingle, og som ikke formåede at vinde kampen, selvom hun var foran med 5-2 i afgørende sæt.

De to singlefinalister, Margaret Court og Evonne Goolagong, vandt damedoublemesterskabet ved at besejre Joy Emerson og Lesley Hunt med 6-0, 6-0. Sejren var Goolagongs første grand slam-titel, mens Court vandt en grand slam-titel for 53. gang i sin karriere.

Sluttelig blev herredoublemesterskabet vundet af John Newcombe og Tony Roche, der vandt deres tredje australske mesterskab i herredouble, da de i finalen vandt med 6-2, 7-6 over Tom Okker og Marty Riessen.

Præmier

Resultater 

Resultaterne fra kvartfinalerne og frem vises nedenfor. For komplette resultater henvises til de uddybende artikler.

Herresingle

Damesingle

Herredouble

Damedouble

Eksterne henvisninger 
 Australian Open 
 ITF - Men - Australian Open 1971  
 ITF - Women - Australian Open 1971  
 Tennis.com - The Australian Open wasn't normal 50 years ago, either (17. januar 2021)

Noter
Keld Nielsen (kuglestøder)

Keld Nielsen (født 28. juni 1946) er en dansk tidligere kuglestøder, der vandt DM-bronze og -sølv i kuglestød flere gange i slutningen af 1970'erne og havde sjællandsrekorden med 15,85 m.
 
Hans datter, Karen Westergaard, er gift med Joachim B. Olsen, der også har været kuglestøder, men som nu er politiker.

Referencer 

Kuglestødere fra Danmark
Bårdshaug Station

Bårdshaug Station (Bårdshaug stasjon eller Bårdshaug stoppested) er en jernbanestation på Thamshavnbanen, der ligger i Bårdshaug i Orkdal kommune i Norge.

Stationen åbnede som holdeplads, da den første del af banen mellem Thamshavn og Svorkmo blev taget i brug 15. juli 1908 efter at være blevet indviet 10. juli 1908. Oprindeligt hed stationen Baardshaug, men den skiftede navn til Bårdshaug i 1921. Den blev nedgraderet til trinbræt 1. marts 1931. Den blev nedlagt 30. april 1963, da al trafik på banen med undtagelse af transport af svovlkis fra Løkken til Thamshavn blev indstillet.

Stationen skrev sig ind i norsk historie, da transformatorstationen på den blev sprængt under 2. verdenskrig i sabotageaktionen Operasjon Redshank 4. maj 1942. Det var den første sabotageaktion på norsk grund, der var godkendt af den norske eksilregering i London,

Stationsbygningen blev opført til åbningen i 1908 efter tegninger af Finn Knudsen. Efter nedlæggelsen blev den sammen med kollegaen fra Solbusøy flyttet til Bårdshaug herregård hotell, hvor de blev benyttet som hotelrum.

Stationen blev taget i brug igen i 2001 som nordlig endestation for veterantogene, der var begyndt at køre på Thamshavnbanen i 1983. I forbindelse med banens 100 års jubilæum blev der åbnet en kopi af den gamle stationsbygning 1. juni 2008. Stationen drives i dag af Evjensgrenda Velforening med salg af is, saft, kaffe mv. til passagererne i veterantogene.

Litteratur

Eksterne henvisninger

Noter 

Stationer på Thamshavnbanen
Stationer på veteranbaner i Norge
Etableret i 1908
Jernbanestationer i Trøndelag
Fannrem Station

Fannrem Station (Fannrem stasjon) er en jernbanestation på Thamshavnbanen, der ligger ved bebyggelsen Fannrem i Orkdal kommune i Norge.

Stationen åbnede, da den første del af banen mellem Thamshavn og Svorkmo blev taget i brug 15. juli 1908 efter at være blevet indviet 10. juli 1908. Oprindeligt hed stationen Fandrem, men den skiftede navn til Fannrem i 1925. Den blev nedlagt 30. april 1963, da al trafik på banen med undtagelse af transport af svovlkis fra Løkken til Thamshavn blev indstillet. Stationen blev dog genåbnet i 1990 for kørsel med veterantog.

Den første stationsbygning blev opført til åbningen i 1908 efter tegninger af Finn Knudsen. Den blev flyttet til Løkken i 1986, hvor den fungerede som stationsbygning for veteranbanen indtil 2000. Derefter blev den restaurant. I Fannrem blev der opført en ny stationsbygning efter gamle tegninger i 2000.

Litteratur

Eksterne henvisninger

Noter 

Stationer på Thamshavnbanen
Stationer på veteranbaner i Norge
Etableret i 1908
Jernbanestationer i Trøndelag
Jens Haaning

Jens Haaning (født 30. juni 1965) er en dansk koncept- og samtidskunstner, som bor og arbejder i København.

Siden 1990’erne har Haaning produceret værker, der samlet set udgør et præcist billede af et komplekst, vestligt samfund i forandring. Værkerne kredser om de eksisterende strukturer omkring magt og kommunikation i det globale samfund og nødvendiggør debat omkring emner som migration, forskydning, nationalisme og andre aspekter af vores sameksistens.

Værkerne består ofte af interventioner i institutionelle strukturer eller i det offentlige rum. Eksempler på dette er: ‘Middelburg Summer 1996’ (1996), som var en midlertidig flytning af en syfabrik, der beskæftigede indvandrere, til kunsthallen De Vleeshal, Middelburg, Holland og ‘Turkish Jokes’ (1994), et lydværk med båndoptagelser af vittigheder fortalt af tyrkere på deres modersmål, som blev afspillet på en offentlig plads i Oslo, Norge.

Udstillinger 
Haaning har udstillet utallige gange, de centrale udstillinger tæller: Documenta XI, Kassel, Tyskland (2002), den 9. Istanbul Biennale, Istanbul, Tyrkiet (2005), Traffic på CAPC Museé d’art Contemporain, Bordeaux, Frankrig (1996), Wiener Secession, Wien, Østrig (1997, 1998, 1007), Publicness på ICA, London, England (2003), den 6. Gwangju Biennale, Gwangju, Sydkorea (2002, 2006) og senest en stor udstilling af Haanings værker fra 1990’erne og frem til 2017 på Göteborg International Biennial for Contemporary Art, Göteborg, Sverige (2017).

Referencer

Eksterne henvisninger 
 Kunstnerens hjemmeside
 Creative Time
 Göteborg International Biennial for Contemporary Art 

Jens Haaning i Dagens Nyheter, 14 feb 2022.

Kunstnere fra Danmark
Personer fra København
Personer i Kraks Blå Bog
Kunstnere på finansloven
Løkken Station (Norge)

Løkken Station (Løkken stasjon) er en jernbanestation på Thamshavnbanen, der ligger i Meldal kommune i Norge. Den ligger ved byområdet Løkken Værk, hvor der var minedrift fra 1654 til 1987, fra 1891 med svovlkis. Banen åbnedes i 1908-1910 med henblik på at transportere kisen til udskibning i Thamshavn.

Stationen åbnede 15. august 1910, da banen officielt blev forlænget dertil fra Svorkmo. I praksis havde der dog været person- og godstrafik til Løkken siden oktober 1908. Stationen blev nedlagt 30. april 1963, da al trafik på banen med undtagelse af transporten af svovlkis fra Løkken Værk til Thamshavn blev indstillet. Den trafik blev indstillet 30. maj 1974. I 1983 begyndte der at køre veterantog på Thamshavnbanen med Løkken som endestation.

Den første stationsbygning blev opført til åbningen i 1908 efter tegninger af Finn Knudsen men blev senere solgt og flyttet. Den anden opførtes i 1936. I 1986 blev stationsbygningen fra Fannrem flyttet til Løkken og benyttet som stationsbygning for veteranbanen indtil 2000. I 2001 blev stationsbygningen fra 1936 taget i brug igen, mens bygningen fra Fannrem blev til restaurant.

Litteratur

Eksterne henvisninger

Noter 

Stationer på Thamshavnbanen
Stationer på veteranbaner i Norge
Etableret i 1908
Jernbanestationer i Trøndelag
Alyssa Naeher

Alyssa Michele Naeher (født 20. april 1988) er en amerikansk fodboldspiller, der spiller som målmand for Chicago Red Stars i National Women's Soccer League (NWSL) og for USA's kvindefodboldlandshold.

Referencer

Eksterne henvisninger 
 

Kvindelige fodboldspillere fra USA
Verdensmestre i fodbold
SheBelieves Cup 2018

SheBelieves Cup 2018 var den tredje udgave af SheBelieves Cup, der er en fodboldturnering for kvinder pr. invitation, der holdes i USA. Turneringen fandt sted fra den 1. til 7. marts 2018, og kørte stort set paralelt med Algarve Cup og Cyprus Cup. USA vandt turneringen for 2. gang.

Stadions

Hold

Stillingen

Resultater
Alle tidspunkter er lokale (UTC−5).

Målscorere
16 mål blev scoret i 6 kampe, i gennemsnit 2,67 mål per kamp.

2 mål
 Ellen White
 Eugénie Le Sommer

1 mål

 Toni Duggan
 Fran Kirby
 Jill Scott
 Jodie Taylor
 Valérie Gauvin
 Amandine Henry
 Gaëtane Thiney
 Hasret Kayikçi
 Mallory Pugh
 Megan Rapinoe

1 selvmål
 Millie Bright (vs. Tyskland)
 Karen Bardsley (vs. USA)

Referencer

2018
Fodbold i 2018
Nationalpark Arcipelago Toscano

Nationalpark Arcipelago Toscano (italiensk: Parco Nazionale Arcipelago Toscano) er en marin nationalpark i det Toscanske arkipelag i provinserne Grosseto og Livorno, vest for Toscanas kyst i Italien.

Geografi 
Øgruppen ligger i Middelhavet mellem det Liguriske Hav mod nord og det Tyrrhenske hav mod syd.

Nationalpark blev oprettet i 1996 og beskytter 567,76 km² havområde og 178,87 km² landområde på øerne, hvilket gør den til det største beskyttede havområde i Europa 

The Arcipelago Toscano National Park omfatter de syv hovedøer (isola) i det Toscanske arkipelag:
 Elba
 Isola del Giglio
 Capraia
 Montecristo
 Pianosa
 Giannutri
 Gorgona
 og nogle mindre øer og klippeskær.

Det højeste punkt i nationalparken er Mount Capanne (), der er 1.019 moh., og ligger på øen Elba.

Referencer 

 Yearbook of the Italian Parks 2005; edited by Comunicazione in association with Federparchi and the Italian State Tourism Board; .

Eksterne henvisninger 

 Official Parco Nazionale Arcipelago Toscano  officiel website 

Nationalparker i Italien
Etableret i 1996
Toscana
Øgrupper i Middelhavet
Det Liguriske Hav
Det Tyrrhenske Hav
Det Gamle Slot (Stuttgart)

Det Gamle Slot () er et slot i den centrale del af byen Stuttgart i delstaten Baden-Württemberg i det sydlige Tyskland. Slottets historie kan føres tilbage til en vandborg fra 900-tallet, og det nuværende slot i italiensk renæssancestil blev opført 1553-78. Det var residens først for greverne og siden hertugerne af Württemberg. I dag fungerer det som museumsbygning og huser Landesmuseum Württemberg. Slotskirken fungerer stadig som kirke.

Eksterne links 
 Landesmuseum Stuttgarts hjemmeside 

Slotte i Baden-Württemberg
Bygninger, konstruktioner og anlæg i Stuttgart
UCN (flertydig)

Forkortelsen UCN kan henvise til:

 University College Nordjylland – en professionshøjskole
 Uddannelsescentret Nygård – en folkeskole i Brøndbyøster
 Udlændingecenter Nordsjælland – en afdeling af Nordsjællands Politi i Birkerød
Paul Jorck-Jorckston

Paul Jorck-Jorckston (født 14. april 1912 i København, død 3. august 1997) var en dansk officer.

Han var søn af bankbestyrer Aage Jorck-Jorckston (1889-1956) og hustru Elna født Meyer (1890-1914) og blev student fra Rungsted Statsskole 1930. Han blev sekondløjtnant ved Jydske Dragonregiment 1934 og premierløjtnant samme år, berider 1936, kaptajnløjtnant ved Gardehusarregimentet 1941, ritmester 1943 og var på generalstabskursus 1941-43. Jorck-Jorckston var tjenstgørende ved Generalstaben 1945-47, blev motorkyndig 1948 og var på kursus i USA 1950-51. Avanceret til oberstløjtnant i 1952 gennemførte han et kursus i Belgien og blev chef for Kampvognsskolen samme år, og han var derpå bataljonschef 1952-54 og chef for pansertroppernes befalingsmandsskoler 1954-58. Han blev oberst og chef for Gardehusarregimentet 1959, hvilket han var til 1974, da han fik sin afsked fra Hæren. Han var kammerherre.

Jorck-Jorckston var tillige medlem af bestyrelsen for Reinholdt W. Jorck A/S fra 1957 til 1995 og af Foreningen for National Kunst fra 1968. Han var Kommandør af Dannebrogordenen og bar Frederik den Niendes Mindemedalje samt talrige udenlandske ordener.

Han blev gift 20. maj 1939 med Tove Holst (1918-2003), datter af direktør E. Holst (død 1960) og hustru Else født Smith.

Kilder 
 Opslag i Kraks Blå Bog 1974.

Personer i Kraks Blå Bog (afdøde)
Kavaleriofficerer fra Danmark
Danskere i 1900-tallet
Personer fra København
Kommandører af Dannebrog
Kammerherrer fra Danmark
Carl Lund (fabrikant)

Carl Lund (født 8. april 1846 i København, død 17. oktober 1912) var en dansk fabrikant.

Carl Lund blev født i København, hvor hans fader var skomagermester Carl Lund og moderen Anne Christine født Jensen. Efter at have besøgt Melchiors Borgerskole kom han i isenkræmmerlære. Han blev herved opmærksom på, at der fra udlandet indførtes en mængde artikler, som formentlig måtte kunne udføres her hjemme, og hans lyst til i denne retning at gøre noget førte til, at han efter i to år at have været forretningsfører for og deltager i P.C. Elfstrøms Blikvarefabrik helt overtog denne i 1874. Det var kun en mindre forretning, men med energi arbejdede han den op til at omfatte alle slags lakerede, fortinnede og emaljerede jernblikvarer, der efterhånden erobrede markedet her og gennem en 1879 i Malmø anlagt filial også fandt indgang i Sverige og Norge. De to betydelige fabrikker i København og Malmø gik i 1888 over til et aktieselskab («Carl Lunds Fabrikker»), for hvilket Lund stod som direktør. En specialitet, som han med held fik indført, var bliksmørdåser, der kunne lukkes uden lodning. Det var et fransk patent, som han i 1877 købte for 40.000 Frs. I 1896 indtrådte Carl Lund i selskabets bestyrelse og overlod den forretningsmæssige ledelse til andre. 

I 1887 blev han konsul for republikken Peru. 

4. september 1872 ægtede han Hulda Francisca Lassen (født 3. juni 1848 i København, død ?), datter af skomagermester Hans Lassen og Cathrine født Knap.

Han var Ridder af Dannebrog.

Kilder 
 
 

Personer i Dansk Biografisk Leksikon
Personer i Kraks Blå Bog (afdøde)
Fabrikanter fra Danmark
Danskere i 1800-tallet
Danskere i 1900-tallet
Riddere af Dannebrog
Þórarinn Eldjárn

Þórarinn Eldjárn (født 22. august 1949 i Reykjavik) er en islandsk forfatter og poet. Hans forældre var arkæologen Kristján Eldjárn (som var Islands præsident i årene 1968–80) og Halldóra Ingolfsdóttir.

Forfattere fra Island
Leif Carlsen

Leif Carlsen (født 4. december 1943, død 14. september 2018) var en dansk fodboldspiller.

Karriere

Starten af karrieren 
Carlsen begyndte sin karriere i Frem, hvor han spillede fra 1964 til 1966. Derefter spillede han i Hvidovre IF, hvor han scorede det sidste mål (2-0) i Landspokalsfinalen mod Esbjerg fB.

Karriere i Sverige 
Carlsen spillede derefter for den skånske klub, Landskrona BoIS. Her blev han historisk i 1970. "BoIS" havde ikke spillet i Allsvenskan siden 1949. I august 1970 var det meget jævnt mellem Landskrona og Helsingborg i toppen af Division 2. Den 28. august, foran 15.015 tilskuere i Landskrona, scorede Carlsen kampens eneste mål, og Landskrona BoIS vandt dermed Division 2.

Derefter skulle der spilles tre kvalifikationskampe for spil i Allsvenskan. I den første kvalifikationskamp besejrede "BoIS" Sandvikens IF hjemme, 2-0 foran 15.685 tilskuere. Derpå fulgte en uafgjort kamp mod IFK Luleå. Den sidste og afgørende kvalifikationskamp blev spillet mod Skövde AIK på Nya Ullevi i Göteborg. "BoIS" kom hurtigt bagud 0-2, men Sonny Johansson reducerede, og Carlsen scorede til 2-2, hvilket blev det helt afgørende mål. Landskrona BoIS var efter 21 år tilbage i Allsvenskan i 1971. Desværre for Carlsen var de svenske regler dengang således, at kun svenske spillere kunne i Allsvenskan. Carlsens afslutende scoring på Nya Ullevi i oktober 1970 betød dermed, at han måtte forlade Landsrona BoIS.

Noter

Eksterne Henvisninger 

Fodboldspillere fra Danmark
Alexandru Boiciuc

Alexandru Boiciuc (født den 21. august 1997) er en moldovisk fodboldspiller, som spiller for Vejle Boldklub.

Karriere

Vejle Boldklub
Boiciuc kom til Vejle Boldklub i januar 2018 og blev købt  som udviklingsspiller, men indgik direkte i klubbens A-trup, i forbindelse med at klubbens brasilianske udviklingsspiller Erick Farias ønskede at få sin kontrakt ophævet. Boiciuc fik en kontrakt der løb til 30. juni 2020. Han debuterede den 16. marts 2018 i hjemmekampen mod Skive, der sluttede 0-0.

International karriere 
Den 26. februar 2018 debuterede Boiciuc for Moldovas A-landshold, da han fik 70. minutter på banen i en kamp mod Saudi Arabien.

Referencer 

 

Fodboldspillere fra Moldova
Fodboldspillere fra Vejle Boldklub
Gry og Regnbueriget

Gry og Regnbueriget () er en amerikansk tegnefilmserie.

Figurer
 Gry ()
 Absalon ()
 Regnbuekongen ()
 Zee
 Lizette ()
 Fnuggi ()

Stemmer

Engelske stemmer
 Michela Luci: Gry
 Jamie Watson: Absalon
 Eric Peterson: Regnbuekongen
 Dante Zee: Zee
 Anna Bartlam: Lizette
 Øvrige stemmer: Cory Doran, Addison Holley, Julie Lemieux, Brandon McGib, Derek McGrath, Stephany Seki, Jonathan Tan

Danske stemmer
 Rose-Maria Kjær Westermann: Gry
 Jeff Scherlund: Absalon
 Michael Elo: Regnbuekongen
 Jonathan Westphal Stennicke: Zee
 Øvrige stemmer: Annevig Schelde Ebbe, Emil Birk Hartmann, Jesper Hagelskær Paasch, Jette Sophie Sievertsen, Johannes Nymark, Jonathan Westphal Stennicke, Lucca Piras Lützhøft, Mads Knarreborg, Torbjørn Hummel

 Instruktør: Julian Thiesgaard Kellerman
 Oversætter/Forfatter: Tekstkontoret
 Lydtekniker: Julian Thiesgaard Kellerman
 Studio: BTI Studios

Episoder

Referencer

Se også

Eksterne henvisninger
 

 
Tegnefilm
Amerikansk kultur
Frosties

Frosties (i mange lande Frosted Flakes) er en type morgenmadsprodukt, der produceres af Kellogg Company. Det består af sukkerglaserede cornflakes. Det blev introduceret i USA i 1952, som Sugar Frosted Flakes. Ordet "sugar" (sukker) blev fjernet fra navnet i 1983. 

Genereiske versioner, som supermarkeders egne mærker, findes også. Til forskel fra mange andre morgenmadsprodukter (som bl.a. Cheerios og Rice Krispies, for example), så bruges navnet Frosted Flakes også af mange af de andre mærker.

Referencer

Eksterne henvisninger 
 Official website of Frosted Flakes (US) 
 Official website of Frosties (UK) 
 Advert on The Link Portal 

Morgenmadsprodukter
Etikette

Etikette har flere betydninger:
 Regler for omgangsform og opførsel – høflighed.
 Etiket – lille seddel der klæbes på genstande, i øverført betydning også på mennesker.
Jack Lahne

Jack Lahne (født 24. oktober 2001) er en svensk fodboldspiller som spiller for den svenske fodboldklub Brommapojkarna.

Karriere

IF Brommapojkarna

Den 17. juni 2017 blev Jack Lahne rykket op på IF Brommapojkarnas førstehold og underskrev en kontrakt, der udløber i 2020/2021-sæsonen. Samme dag debuterede Jack Lahne for Brommapojkarna i en 3-2-sejr over GAIS, hvor han blev indskiftet  i 79. minut i stedet for Christopher Brandeborn. Jack Lahne var 15 år da han debuterede for Brommapojkarna. 22 juli 2017 scorede Jack Lahne sit første mål for Brommapojkarna i en 5-0 sejr over Åtvidabergs FF.

Eksterne henvisninger
Jack Lahne på Transfermarkt

Fodboldspillere fra Sverige
Fodboldspillere fra IF Brommapojkarna
Kelley O'Hara

Kelley Maureen O'Hara (født 4. august 1988) er en amerikansk fodboldspiller, der har vundet olympisk guld og verdensmesterskabet for USA. Hun spiller som forsvarer og midtbanespiller for  og som angriber og højre back for National Women's Soccer League klubben Utah Royals FC. Hun spillede som Stanfords kvindefodboldhold og modtog i 2009 Hermann Trophy. Hun har uddannet sig indenfor videnskab, teknologi og samfund med fokus på miljøingeniør.

I USA's U/20 kvindelandsholds historie er hun topscorer gennem alle tider og nummer seks over listen over flest kampe. På seniorniveau har hun deltaget ved VM i fodbold for kvinder i 2011 og 2015, og hun var en af tre af USA's spillere der spillede samtlige minutter ved OL 2012 fodboldturneringen for kvinder.

Referencer

Eksterne henvisninger 
 

Kvindelige fodboldspillere fra USA
Verdensmestre i fodbold
Olympiske mestre fra USA
Fodboldspillere ved sommer-OL 2012
Fodboldspillere ved sommer-OL 2016
Fodboldspillere ved sommer-OL 2020
Olympiske medaljevindere i fodbold
Olympiske bronzemedaljevindere fra USA
Medaljevindere ved sommer-OL 2012
Medaljevindere ved sommer-OL 2020
Tempe (Arizona)

Tempe, tidligere kendt som Hayden's Ferry, er en by i den centrale del af delstaten Arizona i USA. Byen ligger i Maricopa County nær Arizonas største by Phoenix. Den har  indbyggere. Tempe er opkaldt efter dalen Tempe i Grækenland.

Referencer

Eksterne henvisninger 

 Byen Tempes officielle hjemmeside 

Byer i Arizona
Pizzabakeren

Pizzabakeren er en norsk ejet kæde af restauranter, hvor der primært fremstilles pizza. Virksomheden er baseret på takeaway, hvor man enten afhenter eller får maden bragt ud. Der er ingen spisepladser på Pizzabakerens lokationer.

I januar 2018 fandtes der 168 Pizzabakeren, fordelt på alle Norges fylker.

Eksterne henvisninger 

 Pizzabakerens websted

Restauranter i Norge
Etableret i 2003
Fastfoodrestaurantkæder
Bakeren
Meghan Klingenberg

Meghan Elizabeth Klingenberg (født 2. august 1988) er en amerikansk fodboldspiller, der har vundet verdensmesterskabet for USA. Hun spiller som forsvarer for Portland Thorns i National Women's Soccer League (NWSL) og for . Hun har tidligere spillet for tre forskellige hold i Women's Professional Soccer (WPS) ligaen, og for Tyresö FF i den svenske Damallsvenskan og for Houston Dash i NWSL.

Referencer

Eksterne henvisninger 
 

Kvindelige fodboldspillere fra USA
Fodboldspillere fra Portland Thorns FC
Verdensmestre i fodbold
Stefan Due Schmidt

Stefan Due Schmidt (født 28. august 1994 i København) er en dansk inline- og skøjteløber.

Generelt 

Stefan Due Schmidt startede med at løbe på rulleskøjter i år 2000 og repræsentere Vallensbæk Rulleskøjteklub. Hans bedste resultat på rulleskøjter, inden han skiftede til is, blev opnået i 2011 ved Junior-EM på inlineskøjter i Macerata, Italien, hvor han blev europamester. 

Stefan Due Schmidt er udtaget til vinter-OL 2018 i Pyeongchang, Sydkorea i Massestart.  

Stefan Due Schmidt er storebror til den danske inline- og skøjteløber Philip Due Schmidt.

Personlige rekorder 

Pr. 20. januar 2018

Kilder

Eksterne henvisninger 
 
 Danmarks Idræts-Forbunds olympiske portal 
 Stefan Due Schmidts hjemmeside 
  

Hurtigløb på skøjterløbere fra Danmark
Deltagere for Danmark ved vinter-OL 2018
Make-A-Wish Foundation

Make-A-Wish Foundation er en almennyttig organisation grundlagt i 1980 i Phoenix, USA. Formålet er at opfylde ønsker for børn mellem 3-18 år med livstruende sygdomme, med henblik på at skabe håb, styrke og glæde.

Make-A-Wish findes i mere end 50 lande.

Eksterne henvisninger 

 Make-A-Wish Foundation Internationals websted
 Make-A-Wish Ønskefonden Danmarks websted

Velgørenhedsorganisationer
Etableret i 1980
Lina Knudsen

Lina Almind Knudsen (født 17. december 1985 i Uldum) er en dansk curlingspiller. 

Hun er reserve på det danske kvindecurlingslandhold (Team Dupont) og skal med til vinter-OL 2018 i Pyeongchang, Sydkorea. Holdet består ellers af søstrene Denise Dupont og Madeleine Dupont samt Julie Dall Høgh og Mathilde Halse.

Eksterne henvisninger 

Curlingspillere fra Danmark
Deltagere for Danmark ved vinter-OL 2018
Curlingspillere ved vinter-OL 2018